Hvørjum skal eg hyggja eftir, um eg vil hava okkurt gott whisky? Eru nøkur merkir betri enn onnur? Skal eg brúka ís ella basaltsteinar? Skal vatn í, ella kanska sodavatn? Og hvat er tað sum ger, at fólk kunnu finna uppá at gjalda í túsundavís av krónum fyri eina whiskyfløsku. Hesar, og nógvar aðrar spurningar, tekur áhugafelagið EinMalt upp leygarkvøldið 11. november, tá skipað verður fyri whiskysmakking fyri nýbyrjarar. Fyriskipararnir siga, at nógv fólk, sum hava áhuga fyri whisky, ikki ordiliga hætta sær til smakkingar, tí tey vita ov lítið um drykkin. Tí verður nú skipað fyri whiskysmakking, ið fyrst og fremst fyri tey óroyndu, sum fegin vilja vita og uppliva meira av whiskyheiminum. -Vit hava sett eina sera góða smakking saman, sum er væl lýsir whiskyheimin. Men samstundis eru fløskurnar eisini spennandi fyri tann roynda whiskykennaran, sum sjálvandi eisini er vælkomin, hóast kvøldsins tema er ein introduktión til single malt whisky, sigur Ronnie Thomassen frá EinMalt. Smakkingin verður hildin í Hornahúsinum í Havn leygarkvøldið tann 11. november klokkan 19. Pláss er fyri 26 luttakarum. Fólk kunnu tekna seg til tiltakið við at skriva til ronnie @ whisky. fo, í seinasta lagi fríggjakvøldið 10. november kl 21. Skráin fyri "nýbyrjarakvøldið" er henda: